Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Kuljetko oikeaa tietä?
Me valitsemme luonnostamme helpon tien.
Jos teemme valinnan itse, -
valitsemme usein helpomman vaihtoehdon.
Mutta ei ajatella niin.
Katsotaan asioita Jeesuksen opetuslapsina.
Kun päätämme uskoa Sanaan ja sen totuuteen, -
meistä tulee maailman vihollisia.
Koska olemme Messiaan seuraajia, meitä vihataan ja vainotaan.
Emme saa maailmalta tukea.
Se ei pidä meistä vaan vastustaa meitä.
Kun tiedämme sen, osaamme rukoilla paremmin emmekä hämmästy.
Saamme Pyhältä Hengeltä voimaa ja kestävyyttä -
elää Jumalalle mieluisaa elämää.
Kun elät kuuliaisena, sinua vastustetaan.
Otetaan esille Matteuksen evankeliumista luku 7.
Tutkimme edelleen vuorisaarnaa, jossa Jeesus opettaa opetuslapsiaan.
Sen opetukset auttavat meitä elämään Jumalalle kunniaa tuoden.
Meidän tulisi pyrkiä elämään Jumalaa ylistävää elämää.
Sellaiseen hän on mielistynyt, ja se toteuttaa hänen tarkoitustaan.
Mitä tarkoitusta varten hän pelasti minut?
Hän vuodatti verensä ja kärsi kauhean ristinkuoleman, -
jotta meistä tulisi uusi luomus.
On ihanaa, että kuoltuamme pääsemme taivaan valtakuntaan.
Hän kuoli, jotta sinne pääsisimme.
Se on ihmeellinen lupaus ja uskomme perustotuuksia.
Mutta Jeesuksen seuraajilla on tulevan elämän lisäksi -
jatkuva päivittäinen elämä.
Siinä meidän on määrä toteuttaa hänen tarkoitusperiään.
Jatkamme nyt Matt. 7:13:sta.
Siinä on meille vakavia käskyjä.
Jeesus sanoo: "Menkää ahtaasta portista sisälle."
Kun teemme valintoja, pidetään tämä käsky mielessämme.
Harvat ajattelevat tällä tavoin.
Tämä ei ole suosittu käsitys. Hän sanoo: -
"Menkää ahtaasta portista sisälle. Sillä se portti on avara -
ja tie lavea, -
joka vie kadotukseen (engl. tuhoon)..."
Raamatussa esiintyy usein kahtiajako -
kahden keskenään hyvin erilaisen asian välillä.
Sana puhuu valosta ja pimeydestä, hyvästä ja pahasta, -
oikeasta ja väärästä.
Nämä asiat ovat vastakohtia.
Jeesus opettaa, että elämää voidaan kokea kahdella tavalla.
Toinen vaihtoehto on tuho.
Kuuntele. Monet teistä teette päätöksiä, -
joilla on elämäänne tuhoisa vaikutus.
Tuhoava vaikutus ei ulotu vain tähän elämään vaan vie kadotukseen.
Joudut katumaan valintojasi ikuisesti.
Nyt voi olla ihana tilaisuus joillekin katsojille kokea muutos, -
ikuinen kokonaisvaltainen muutos.
Se ei koske vain tätä päivää vaan kaikkia tulevia vuosia, -
niin kauan kuin hengität.
Kun elämäsi täällä loppuu, koet lisäksi ikuisen muuttumisen.
Eli on tie, joka vie tuhoon ja kadotukseen, -
ja tie, joka vie yltäkylläiseen ikuiseen elämään.
Matt. 7:13: "Menkää ahtaasta portista sisälle.
Sillä se portti on avara ja tie lavea, -
joka vie kadotukseen, -
ja monta on, jotka siitä sisälle menevät..."
Ylivoimaisesti suurin osa valitsee väärän tien.
He menevät väärästä portista sisään.
"...mutta se portti on ahdas ja tie kaita, joka vie elämään, -
ja harvat ovat ne, jotka sen löytävät."
Et löydä oikeaa porttia sattumalta, -
vaan sinne johtaa aina Jumalan ilmoitus.
Ne, jotka löytävät oikean tien, oikean mutta hankalan portin, -
löytävät sen vain Jumalan totuuden kautta.
Suurin osa ihmisistä ei löydä sitä.
He ovat kadotukseen menevällä tiellä.
Kun olin yläasteella, oli suosittu laulu nimeltä Highway to Hell.
Laulaja lauloi: "Olen matkalla helvettiin."
Laulu oli suosittu, ja sen sanoja lainattiin.
Kun on muodikasta sanoa "olen matkalla helvettiin", -
se osoittaa, miten harhaan ihmiskunta on joutunut.
He ovat matkalla kadotukseen ja laulavat siitä, -
koska he eivät usko Jumalaan eivätkä hänen totuuteensa -
esimerkiksi tuomiosta.
Meitä ei ole silti kutsuttu tuomitsemaan eikä rankaisemaan.
Se on Jumalan tehtävä.
Koska hän on vanhurskauden, totuuden ja siunauksen Jumala, -
hän myös kiroaa ja tuomitsee.
Siksi on tärkeää, -
ettemme ota vakavasti vihollisen suoltamaa maailman propagandaa.
Poliittinen korrektius, -
massojen mielipide, on täsmälleen Jumalan tahdon vastaista.
Vihollisen propaganda saa yhä enemmän jalansijaa.
Yhteiskunta hyväksyy sen.
Seuraukset ovat murheellisia -
ja kestävät iankaiken.
Jeesus sanoo, -
että suurin osa ihmisistä on mennyt väärästä portista väärälle tielle, -
joka vie kadotukseen. "...se portti on ahdas..."
Minua sanotaan ahdasmieliseksi. Pidän sitä kohteliaisuutena.
Meidän on tarkoitus ollakin ahdasmielisiä.
Maailma kehottaa olemaan avarakatseinen ja avoin. Ei.
Jos olet avoin kaikelle, vihollinen voi saada elämääsi jalansijan.
On murheellista, että ihminen voi olla lähellä hengellistä totuutta -
mutta avoin sielunvihollisen valheille.
Niin ei pitäisi olla, joten Jeesus varoittaa: -
"...mutta se portti on ahdas ja tie kaita, joka vie elämään, -
ja harvat ovat ne, jotka sen löytävät."
Jakeessa 15 puhutaan vääristä profeetoista.
Vihollisen propagandan, valheiden -
ja vääristellyn totuuden ytimessä ovat väärät profetiat.
Lähestyessämme lopun aikoja -
väärät profetiat lisääntyvät.
Väärät profetiat voivat näyttää mahtavilta.
Sen mukana seuraavat ihmeet ja merkit.
Niin Ilmestyskirjassa opetetaan.
Siellä kerrotaan väärästä profeetasta, joka toimii antikristuksen kanssa.
Häntä seuraavat yliluonnolliset merkit.
Ne näyttävät osittain totuudenmukaisilta.
Puheet tuntuvat aika hyviltä.
Mutta lopulta väärä profeetta alkaa tuhota.
Peto, antikristus ja väärä profeetta heitetään järveen, -
joka palaa tulta ja tulikiveä ikuisesti.
Sinne he tahtovat sinutkin viedä.
Siksi kyseessä on vakava varotus. Jae 15: -
"Kavahtakaa..." Hän kehottaa varomaan.
Hän tarkoittaa: "Varjelkaa itsenne vääriltä profeetoilta", -
"...jotka tulevat teidän luoksenne lammasten vaatteissa..."
He tuntuvat kivoilta, viattomilta ja harmittomilta, -
koska "ovat lammasten vaatteissa".
Ihmiset eivät yleensä pelkää lampaita.
Esimerkiksi koirat taas voivat herättää pelkoa.
Mutta lampaita ei pelätä.
Lampaat ja karitsat näyttävät viattomilta, söpöiltä ja harmittomilta.
Väärät profeetat "tulevat teidän luoksenne lammasten vaatteissa, -
mutta sisältä -
ovat raatelevaisia susia."
He ovat tuhoa aiheuttavia susia.
"Heidän hedelmistään te tunnette heidät."
Kun Jumala on jossain mukana, seuraukset ovat ikuisia.
Kun Pyhä Henki toimii erityisesti, ihmiset innostuvat.
Ihmeitä ja merkkejä tapahtuu, enkä vastusta niitä mitenkään.
Mutta meidän pitää ottaa vakavasti tämä sanankohta.
Ihmeitä ja merkkejä tapahtuu, mutta meidän pitää valvoa.
"Heidän hedelmistään te tunnette heidät.
Eihän orjantappuroista koota viinirypäleitä -
eikä ohdakkeista viikunoita?"
Pitää seurata, millaista hedelmää on tuloksena.
Onko se rakentavaa?
Kun Pyhä Henki saa aikaan ihmeen tai merkin -
tai kun hän ilmenee jollain muulla tavalla, -
kyseinen henkilö rakentuu siitä hengellisesti.
Ei ole kyse yliluonnollisesta yliluonnollisen takia.
Pyhän Hengen toiminnasta syntyy jotain hyvää.
Tässä puhutaan puusta.
"Heidän hedelmistään te tunnette heidät.
Eihän orjantappuroista koota viinirypäleitä -
eikä ohdakkeista viikunoita?
Näin jokainen hyvä puu tekee hyviä hedelmiä, -
mutta huono puu tekee pahoja hedelmiä."
Periaatetta ei ole vaikea ymmärtää.
Hedelmät kuvaavat hyviä tekoja.
Mistä voimme erottaa, onko joku teko hyvä?
Jumalan käskyistä.
Hyvä teko osoittaa kuuliaisuutta Jumalan käskyille.
Saan aiheesta paljon kirjeitä.
Ihminen kuulee helposti sitä, mitä tahtoo, -
tai mitä vihollinen heidän mieleensä kylvää.
Korostan aina, että ihminen pelastuu armosta.
Se on Jumalan lahja.
Emme pelastu tekojen kautta, ettei kukaan ylpeilisi.
Me pelastumme armosta.
Armon saamme, -
kun uskomme Jumalan totuuteen ja otamme sen vastaan.
Tultuamme uskoon elämämme on tarkoitus muuttua.
Se alkaa tuottaa hyvää hedelmää.
Alan soveltaa Jumalan totuutta, ilmestystä ja käskyjä käytäntöön, -
koska rakastan häntä ja tahdon olla hänelle kuuliainen.
Kyseessä ei ole velvollisuus vaan uusi tila.
"Jos joku rakastaa minua, hän pitää minun sanani."
Me noudatamme Jumalan ilmestystä Pyhän Hengen ohjauksessa.
Hän sanoo: -
"Näin jokainen hyvä puu tekee hyviä hedelmiä, -
mutta huono puu tekee pahoja hedelmiä."
Jae 18 (RK -12): "Ei hyvä puu voi tehdä huonoja hedelmiä -
eikä huono puu hyviä hedelmiä."
Jae 19: "Jokainen puu, joka ei tee hyvää hedelmää, -
hakataan pois ja heitetään tuleen."
Me pelastumme uskon kautta, -
mutta käytöksestämme näkyy, olemmeko uskossa vai emme.
Hyvä käytös ei pelasta meitä, -
mutta siitä näkyy, -
olemmeko ottaneet vastaan ilosanoman, -
joka on ainoa tie pelastukseen.
Jumalan Sanan opetus on selvää.
Jos joku on ottanut vastaan Jeesuksen, -
hänen elämänsä tuottaa hyvää hedelmää.
Jumalan käskyt ovat linssi, jonka läpi näemme, onko hedelmä hyvää.
Jos ei, sellainen puu "hakataan pois ja heitetään tuleen", -
tuomion tuleen.
Jae 20: "Niin te siis tunnette heidät heidän hedelmistään."
Jae 21 on tunnettu mutta usein väärin ymmärretty.
Siinä sanotaan: -
"Ei jokainen, joka sanoo minulle: 'Herra, Herra!', -
pääse taivasten valtakuntaan, -
vaan se, joka tekee minun taivaallisen Isäni tahdon."
Mikä Jumalan tahto on kadotetuille?
Se on, että he uskoisivat hänen lähettämäänsä Messiaaseen, -
Jeesukseen Kristukseen, Jeesus Nasaretilaiseen.
Hän on Jumalan antama apu, Lunastaja ja Vapahtaja.
Kun joku huomauttaa: -
"Ei jokainen, joka sanoo 'Herra, Herra', pääse Jumalan valtakuntaan", -
voit vastata: -
"Aivan. Vain uskosta ja armosta pelastuneet sinne pääsevät.
Ei henkilö, joka hokee: 'Herra, Herra', -
vaan sellainen, joka on astunut uuteen liittoon vastaanottamalla ilosanoman.
Jae 22: "Moni sanoo minulle sinä päivänä..."
Sanonnalla "se päivä" viitataan tuomion päivään.
Tulee siis vielä päivä, jolloin Jumalan Poika tuomitsee.
"Moni sanoo minulle sinä päivänä: -
'Herra, Herra, emmekö me sinun nimesi kautta ennustaneet -
ja sinun nimesi kautta ajaneet ulos riivaajia -
ja sinun nimesi kautta tehneet monta voimallista tekoa?'"
Tässä ei puhuta pelastuksen menettämisestä.
Nämä ihmiset eivät olleet koskaan pelastuneetkaan, -
koska eivät olleet ymmärtäneet ilosanomaa.
Ilosanoma ei puhu pelastuksen ansaitsemisesta teoilla.
Siinä rikottaisiin armon käsitettä.
Siinä ei olisi enää kyse lahjana annettavasta pelastuksesta, -
jonka Messias meille osti.
Hän ansaitsi meille pelastuksen. Me vain otamme sen vastaan.
Eli jos joku sanoo minulle: -
"Ei Jumalan valtakuntaan päästä hokemalla: 'Herra, Herra'", -
vastaisin: "Aivan. Sinne pääsevät vain Jumalan armon vastaanottaneet."
He ovat tunnustaneet syntinsä ja etsineet anteeksiantoa ja armoa -
Messiaan veren kautta.
Ihminen, joka on ottanut armon vastaan, ei joudu kadotukseen.
Hän saa varmuuden Jumalan ikuiseen valtakuntaan pääsemisestä.
Mutta kuullessaan tämän nämä ihmiset alkavat puhua teoistaan, -
siitä, mitä he ovat itse tehneet.
"Emmekö tehneet niin ja niin sinun nimessäsi?"
Siinä on kyse ihmisteoista, ei ilosanomasta.
Ilosanomassa on kyse siitä, mitä hän teki meidän puolestamme.
Nämä ihmiset kääntävät ilosanoman päinvastaiseksi.
He eivät ole Kristus-keskeisiä.
He keskittyvät omiin tekoihinsa eivätkä ristin kaikkiriittävyyteen.
Jeesus sanoo jakeessa 23 niille, -
jotka luottavat omiin tekoihinsa: -
"Ja silloin minä lausun heille julki: -
'Minä en ole koskaan...'"
Meidän pitää kertoa tarkasti, mitä Sanassa sanotaan.
Meidän pitää uskoa siihen, mitä Sana sanoo, -
eikä siihen, miten me asiat järjestäisimme, jos olisimme Jumala.
"Ja silloin minä lausun heille julki: -
'Minä en ole koskaan...'" "Minulla ei koskaan käynyt mielessänikään."
"En ajatellut hetkeäkään, että olisin teitä tuntenut."
"'Minä en ole koskaan teitä tuntenut; -
menkää pois minun tyköäni, te laittomuuden tekijät'."
Alkutekstissä käytetään laittomuudesta sanaa anomia.
Nomos on laki. A-nomia tarkoittaa laittomuutta.
Siinä puhutaan lakia vastustavista.
Paavali oli ottanut Jumalan armon vastaan, -
kuten hän sanoi ja kuten muut olivat hänelle julistaneet Apostolien teoissa.
Hänelle sanotaan Jerusalemissa: -
"Sinä näet, veli, kuinka monta tuhatta juutalaista on tullut uskoon..."
Kymmenet tuhannet juutalaiset olivat ottaneet ilosanoman vastaan.
"...ja he ovat kaikki lainkiivailijoita."
Laki opettaa meitä rakastamaan.
Siksi he osoittivat innokkaasti rakkautta toinen toistaan kohtaan.
Mutta nämä ihmiset keskittyivät itseensä.
Jos teemme niin, rakastamme vain itseämme.
Siksi tässä sanotaan: -
"...menkää pois minun tyköäni, te laittomuuden tekijät'."
Jatkamme ensi viikolla. Runsasta Jumalan siunausta!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen